Բացի դրանից, ռազմական ավանդույթները անվայել եւ ամոթալի էին համարում թշնամուց թաքնվելը։ Օրինակ` 1914 թ.-ի մարտերի ժամանակ ֆրանսիական բանակի դաշտային ռազմազգեստը բաղկացած էր վառ կարմիր տաբատից եւ կապույտ բաճկոնից։ Պատերազմի սկզբում այդ ռազմազգեստի կրումը բերեց կենդանի ուժի մեծ կորուստների եւ ստիպեց ֆրանսիացիներին շուտափույթ ստեղծել տարբեր տեսակի քողարկող ռազմազգեստներ եւ դրանցով փոխարինել մինչ այդ եղածները: Նմանատիպ իրավիճակ ստեղծվեց պատերազմին մասնակցող մյուս բանակներում, եւ նրանք նույնպես անցան քողարկող ռազմազգեստի: Արմատապես փոխվեց բոլոր երկրների մոտեցումը` կապված դաշտային ռազմազգեստ կրելու հետ: Երկրորդ Համաշխարհային պատերազմի ժամանակ եւ դրանից հետո համարյա բոլոր դաշտային ռազմազգեստներն արդեն քողարկող էին։